Il-31 ta' Mejju, 2012  Att dwar il-Libertà tal-Informazzjoni (Kap. 496)  Kodiċi ta' Prattika għal Awtoritajiet Pubbliċi  Dan il-Kodiċi ta' Prattika għal Awtoritajiet Pubbliċi qiegħed jiġi ppubblikat skont id-dispożizzjonijiet tal-Att dwar il-Libertà tal-Informazzjoni (Kap. 496), Artikolu 41 u għandu jiġi fis-seħħ fl-1 ta' Settembru, 2012.  1.0 Ħatra ta' Uffiċjali FOI  1.1 Kull Awtorità Pubblika għandha taħtar Uffiċjal FOI u tal-anqas Uffiċjal FOI Alternattiv wieħed, li l-ismijiet u d-dettalji ta' kuntatt tagħhom għandu jkun komunikat litTaqsima ta' Kordinazzjoni FOI fi ħdan il-Ministeru talĠustizzja u l-Intern u mibgħuta wkoll lill-Kummissarju għallInformazzjoni u l-Protezzjoni tad-Data, wara konsultazzjoni xierqa mas-Segretarju Permanenti tal-Ministeru konċernat. Fil-każ li l-Awtorità Pubblika tonqos milli taħtar Uffiċjal FOI dan l-irwol jiġi awtomatikament assenjat lill-Kap talAwtorità konċernat jew, fl-assenza tal-Kap tal-Awtorità, lillUffiċjal l-iżjed anzjan fi ħdan l-Awtorità konċernata.  1.2 L-Uffiċjal FOI, li jkun ser jirrappreżenta lill-Kap tal-Awtorità konċernata fi kwistjonijiet dwar il-Libertà talInformazzjoni, għandu jkun responsabbli għall-ipproċessar ta' talbiet għal dokumenti jew informazzjoni skont l-Att dwar il-Libertà tal-Informazzjoni, minn hawn 'il quddiem imsejjaħ 'l-Att'. Dan ikun jinkludi l-ilqugħ ta' talbiet, l-ipproċessar tagħhom, riferimenti lil Awtoritajiet Pubbliċi oħra (fejn dan hu neċessarju) u kull komunikazzjoni ma' applikanti kif ikun neċessarju skont l-Att. Fit-twettiq tal-funzjonijiet tagħhom, lUffiċjali FOI għandhom jimxu mat-termini tal-Att u ta' dan ilKodiċi ta' Prattika. Uffiċjali FOI Alternattivi għandhom jgħinu lill-Uffiċjali FOI fit-twettiq ta' dawn id-dmirijiet, minbarra li jassumu d-dmirijiet u r-responsabbiltajiet tal-Uffiċjali FOI meta dan tal-aħħar ikun indispost.  1.3 Is-Segretarji Permanenti jistgħu jagħżlu li jaħtru Uffiċjali FOI u Uffiċjali FOI Alternattivi uniċi biex jirrappreżentaw numru ta' Awtoritajiet Pubbliċi. Fil-każ li jkun hemm din l-għażla t-Taqsima ta' Kordinazzjoni FOI u l-Kummissarju għall-Informazzjoni u l-Protezzjoni tad-Data għandhom ikunu debitament informati mill-Uffiċjal FOI Prinċipali (kif mfisser fil-paragrafu 1.4 ta' dan il-Kodiċi).  1.4 L-Uffiċjal FOI responsabbli għas-Segretarjat Permanenti ta' Ministeru għandu jassumi l-irwol ta' Uffiċjal FOI Prinċipali għall-Ministeru konċernat, u l-Alternattiv tiegħu/tagħha għandu jassumi l-irwol ta' Uffiċjali FOI  Gazzetta tal-Gvern ta' Malta 18,924  Prinċipali Alternattiv. Barra mid-dmirijiet tiegħu/tagħha bħala Uffiċjali FOI, l-Uffiċjal FOI Prinċipali ser:  jiżgura illi kull Awtorità Pubblika fi ħdan il-Ministeru tiegħu/tagħha jkun kopert minn Uffiċjal FOI u Uffiċjal FOI Alternattiv; jiżgura illi kull Awtorità Pubblika taħt ir-responsabbiltà tal-Ministeru pertinenti jkollha fis-seħħ Proċedura Interna għall-Ilmenti; jikkomunika, b'mod regolari, listi aġġornati ta' Uffiċjali FOI u Uffiċjali FOI Alternattivi fi ħdan il-Ministeru rispettiv tiegħu/tagħha lit-Taqsima ta' Kordinazzjoni FOI; jissorvelja l-implimentazzjoni tal-impenji tal-Att dwar il-Libertà tal-Informazzjoni minn Awtoritajiet Pubbliċi li jaqgħu taħt ir-responsabbiltà tal-Ministeru; jirrapporta lit-Taqsima ta' Kordinazzjoni FOI il-proċeduri adottati minn Awtoritajiet Pubbliċi u kull tibdil relatat; jipprovdi lill-Kummissarju għall-Informazzjoni u lProtezzjoni tad-Data, sal-15 ta' Frar ta' kull sena, ir-rapport imsemmi fil-paragrafu 1.6 ta' dan il-Kodiċi dwar kull Awtorità Pubblika li taqa' taħt ir-responsabbiltà tal-Ministeru tiegħu/tagħha; u jipprovdi lit-Taqsima ta' Kordinazzjoni FOI u lillKummissarju għall-Informazzjoni u l-Protezzjoni tad-Data kull informazzjoni addizzjonali illi huma jistgħu jeħtieġu.  1.5 L-Uffiċjali FOI u l-Uffiċjali FOI Alternattivi responsabbli minn Awtoritajiet Pubbliċi li mhumiex taħt kontroll ministerjali, għandhom iwettqu dmirijiet simili għal dawk tal-Uffiċjali FOI Prinċipali ta' Ministeru, primarjament:  jissorveljaw l-implimentazzjoni tal-impenji tal-Att dwar il-Libertà tal-Informazzjoni fi ħdan l-Awtorità Pubblika tagħhom; jirrapportaw lit-Taqsima ta' Kordinazzjoni FOI il-proċeduri adottati mill-Awtorità Pubblika tagħhom u kull tibdil relatat; jipprovdu lill-Kummissarju għall-Informazzjoni u lProtezzjoni tad-Data informazzjoni dwar il-ħatra ta' Uffiċjali FOI u Uffiċjali FOI Alternattivi; jipprovdu lill-Kummissarju għall-Informazzjoni u lProtezzjoni tad-Data, sal-15 ta' Frar ta' kull sena, ir-rapport msemmi fil-paragrafu 1.6 ta' dan il-Kodiċi għall-Awtorità Pubblika tagħhom; u jipprovdu lit-Taqsima ta' Kordinazzjoni FOI u lillKummissarju għall-Informazzjoni u l-Protezzjoni tad-Data kull informazzjoni addizzjonali illi huma jistgħu jeħtieġu.  L-Uffiċjali FOI u l-Uffiċjali FOI Alternattivi responsabbli għal Awtoritajiet Pubbliċi li mhumiex taħt kontroll ministerjali għandhom jifformaw parti mill-Forum għal-Libertà talInformazzjoni (kif imfissra fis-Sezzjoni 2.0 ta' dan il-Kodiċi).  1.6 Uffiċjali FOI għandhom ikunu meħtieġa li jippreżentaw rapport lill-Uffiċjali FOI Prinċipali tagħhom li jkun fih l-informazzjoni mniżżla fl-artikolu 21(5) tal-Att, kif relatata għall-Awtorità Pubblika inkwistjoni.  Irreferi għat-Taqsima II tat-Tieni Skeda tal-Att dwar l-Amministrazzjoni Pubblika (Kap. 497).  Il-31 ta' Mejju, 2012  1.7 L-Uffiċjal FOI Prinċipali għandu javża lis-superjuri tiegħu/tagħha kull meta Uffiċjal FOI ma jirrapportax skont ilparagrafu 1.6 t'hawn fuq. Każijiet fejn Awtoritajiet Pubbliċi jonqsu li jħarsu xi disposizzjoni tal-Att jew ta' dan il-Kodiċi għandhom ukoll jiġu debitamenti rapportati.  2.0 Twaqqif ta' Network tal-Uffiċjali FOI u Forum  2.1 It-Taqsima ta' Kordinazzjoni FOI fi ħdan il-Ministeru tal-Ġustizzja u l-Intern, li għandha tkun amministrata millAssistent Direttur (Libertà tal-Informazzjoni) u mmexxija mid-Direttur, Implimentazzjoni tal-Programm, għandha tkun responsabbli li:  Tissorvelja l-implimentazzjoni ta' obbligi dwar ilLibertà tal-Informazzjoni minn Awtoritajiet Pubbliċi (e.ż. pubblikazzjoni ta' informazzjoni skont l-artikolu 17 tal-Att u avviż dwar il-Proċedura Interna għall-Ilmenti); Tgħin lill-Uffiċjali FOI biex twassal it-talbiet għal dokumenti jew informazzjoni lill-Awtoritajiet Pubbliċi xierqa fejn dawn ikunu ġew indirizzati b'mod żbaljat minn applikanti; Tagħti pariri lill-Uffiċjali FOI fuq l-applikabblità jew le tal-eżenzjonijiet previsti fl-Att, jew fuq kull dispożizzjoni ta' liġi dwar l-iżvelar ta' informazzjoni; Iżżomm reġistru ta' talbiet riċevuti u t-tweġibiet provduti lil applikanti, b'mod partikolari biex jinħarġu linji ta' gwida għal talbiet simili li jistgħu isiru fil-futur; Tagħti pariri fuq ħwejjeġ ta' proċedura oħra relatati mallibertà tal-informazzjoni.  2.2 Network tal-Uffiċjali FOI, magħmul mit-Taqsima ta' Kordinazzjoni FOI u kull Uffiċjal FOI tal-Awtorità Pubblika u kull Uffiċjal FOI Alternattiv, għandu jitwaqqaf, bil-għan li:  a) jiffaċilità l-proċeduri li permezz tagħhom talbiet għal dokumenti jew informazzjoni indirizzati lill-Awtorità żbaljata mill-applikanti jiġu diretti mill-ġdid lill-Awtorità responsabbli;  b) jiffaċilita l-organizzazzjoni ta' taħriġ għall-Uffiċjali konċernati;  ċ) iwettaq kull attività jew laqgħa li jkollhom bżonn konsultazzjoni ma' jew komunikazzjoni ta' informazzjoni lill-Uffiċjali konċernati, sabiex ikun hemm qsim ta' għarfien u esperjenza relatata mal-implimentazzjoni ta' impenji talLibertà tal-Informazzjoni.  2.3 Dan in-Network għandu jkun immexxi mit-Taqsima ta' Kordinazzjoni FOI, li għandha torganizza laqgħat għal membri tan-Network kif neċessarju. Il-Kummissarju għallInformazzjoni u l-Protezzjoni tad-Data jista' jiġi mitlub li jattendi laqgħat tan-Network mit-Taqsima ta' Kordinazzjoni FOI. Barra minn hekk, il-Kummissarju jista', fejn ikkunsidrat neċessarju, jitlob lit-Taqsima ta' Kordinazzjoni FOI biex  Gazzetta tal-Gvern ta' Malta 18,924  tlaqqa' lin-Network sabiex tiġi indirizzata xi kwistjoni li teħtieġ li tiġi indirizzata lill-Uffiċċju tal-Kummissarju għallInformazzjoni u l-Protezzjoni tad-Data.  2.4 L-Uffiċjali fuq in-Network għandhom jipprovdu informazzjoni kif neċessarju lill-Kap tan-Network u jikkomunikaw mal-Kummissarju għall-Informazzjoni u lProtezzjoni tad-Data kif ikun meħtieġ.  2.5 Forum FOI, magħmul mit Taqsima ta' Kordinazzjoni FOI u kull Uffiċjal FOI Prinċipali u Uffiċjal FOI Prinċipali Alternattiv tal-Ministeru għandu jiġi mwaqqaf. Il-Forum għandu jiltaqa' fuq bażi regolari biex jiddiskuti affarijiet relatati mal-implimentazzjoni tal-Att, Regolamenti magħmula taħt l-Att kif ukoll id-dispożizzjonijiet ta' dan ilKodiċi, fost affarijiet oħra.  2.6 Bil-għan li d-data tkun żgur miżmuma b'mod standardizzat mill-Awtoritajiet Pubbliċi, biex b'hekk tiffaċilita l-iskambju ta' każijiet bejn l-Awtoritajiet Pubbliċi kif ukoll t-twettiq tal-ħtiġiet ta' rapportar, it-Taqsima ta' Kordinazzjoni FOI tista' tippreskrivi l-użu ta' sistema komuni bl-IT tax-xogħol minn Uffiċjali FOI.  3.0 Komunikazzjoni mal-Applikanti  3.1 Kull meta talba dwar il-Libertà tal-Informazzjoni tkun riċevuta b'mod elettroniku, l-Uffiċjal FOI għandu jippreżenta d-dokumenti jew informazzjoni msemmija fisSezzjoni 10.0 ta' dan il-Kodiċi f'format elettroniku kull fejn possibbli, sakemm l-applikant ma jitlobx b'mod espliċitu xort'oħra.  3.2 Kull meta talba dwar il-Libertà tal-Informazzjoni tkun riċevuta b'metodi ta' komunikazzjoni tradizzjonali, l-Uffiċjal FOI għandu jippreżenta d-dokumenti jew informazzjoni msemmija fis-Sezzjoni 10.0 ta' dan il-Kodiċi billi juża l-istess metodi ta' komunikazzjoni fejn possibbli, sakemm l-applikant ma jitlobx b'mod espliċitu xort'oħra.  4.0 Kjarifika ta' talbiet magħmula minn persuni eliġibbli  4.1 Kull meta applikant jippreżenta talba għal dokument jew informazzjoni bil-miktub li ma tkunx skont l-artikolu 6 tal-Att jew li ma tkunx ċara fid-dokument jew informazzjoni mitluba, l-Uffiċjal FOI għandu jgħin lill-applikant biex jifformula mill-ġdid it-talba skont l-imsemmi artikolu jew biex jiċċara t-talba, kif ikun il-każ.  Il-31 ta' Mejju, 2012  FOI għandu jdaħħal nota fil-formola oriġinarjament mimlija u mibgħuta mill-applikant, li tindika illi kjarifika ġiet miksuba mill-applikant (e.ż. bit-telefon), kif ukoll dik l-informazzjoni meħtieġa mill-applikant. Kull nota bħal dik għandha tkun ffirmata u ddatata mill-Uffiċjal FOI. Qabel d-dħul ta' dik innota l-Uffiċjal FOI għandu jinforma lill-applikant, li jista' jingħata l-opportunità li minflok jippreżenta formola ġdida li għandha tiġi kkunsidrata bħala kjarifika tat-talba oriġinali. It-termini rilevanti preskritti bl-Att jibdew japplikaw minn meta l-formola ta' applikazzjoni flimkien mal-kjarifika pertinenti tkun ġiet riċevuta mill-Awtorità Pubblika.  Deskrizzjoni tat-tipi differenti ta' dokumenti li tista' tilħaq it-termini tat-talba.  4.5 Kull meta dik l-informazzjoni tiġi mitluba minn applikanti, Uffiċjali FOI m'għandomx ifittxu li jistabbilixxu lgħanijiet jew motivazzjoni tal-applikant. Il-fini ta' kull talba għal informazzjoni mill-Uffiċjali FOI għandu jkun biss li jidentifika d-dokument jew l-informazzjoni meħtieġa mill-applikant.  4.6 Kull meta jkunu qed jgħinu bit-talbiet l-Uffiċjali FOI m'għandhomx jeħtieġu l-applikanti li jkunu fil-pussess ta' informazzjoni amministrattiva bħal numri ta' files jew ismijiet.  4.7 Fil-każ li applikant, wara li jingħata l-għajnuna dovuta mill-Uffiċjal FOI, xorta ma jkunx jista' jikkjarifika t-termini tat-talba tiegħu, l-applikant għandu jkun infurmat formalment li l-Awtorità Pubblika ma tkunx f'pożizzjoni li tipproċedi bittalba għax minkejja l-għajnuna ipprovduta mill-imsemmija Awtorità biex tikkjarifika l-għan tat-talba, l-applikant ma jkunx jista' jipprovdi l-kjarifiki neċessarji. L-applikant ikun ukoll infurmat bil-proċedura interna għall-ilmenti tal-Awtorità Pubblika u d-dritt tiegħu/tagħha li tintalab investgazzjoni u reviżjoni mill-Kummissarju għall-Informazzjoni u lProtezzjoni tad-Data skont l-artikolu 23 tal-Att.  5.0 Trasferiment ta' Talbiet bejn l-Awtoritajiet Pubbliċi  5.1 Kull meta Uffiċjal FOI jirċievi talba relatata ma' dokumenti jew informazzjoni ki tista' tkun miżmuma minn Awtorità Pubblika oħra hu/hi għandha tikkuntattja lill-Uffiċjal FOI ta' dik l-Awtorità. Jekk ikun konfermat li d-dokument jew l-informazzjoni inkwistjoni hij miżmuma mill-Awtorità, it-talba għandha tkun debitament trasferita.  Gazzetta tal-Gvern ta' Malta 18,924  5.2 Fil-każijiet fejn l-Uffiċjal FOI li jirċievi t-talba ikun konxju liema Awtorità Pubblika qed iżomm id-dokument jew informazzjoni mitluba, hu/hi għandha tiġbed l-attenzjoni tal-Awtorità Pubblika dwar it-talba. It-talba għandha tiġi miġjuba għall-attenzjoni tal-Awtorità Pubblika li qed iżżomm id-dokument jew informazzjoni kemm jista' jkun malajr u f'kull każ mhux aktar tard minn 5 ijiem tax-xogħol wara ljum li fih tiġi riċevuta t-talba. It-terminu ta' għoxrin jum taxxogħol biex jiġi avżat l-applikant jekk it-talba tiegħu/tagħha hux ser tintlaqa' jew le ma tkunx sospiża matul dak iż-żmien li t-talba tkun qed tiġi trasferita minn Awtorità Pubblika waħda għal oħra. Kull meta l-Uffiċjal ikun f'dubbju dwar liema Awtorità Pubblika tkun qed iżżomm id-dokument jew informazzjoni msemmija fit-talba, l-Uffiċjal jista' jġib it-talba għall-attenzjoni tat-Taqsima ta' Kordinazzjoni FOI. L-Uffiċjal FOI għandu allura jittrażmetti t-talba lil persuna ta' kuntatt fi ħdan it-Taqsima ta' Kordinazzjoni FOI kemm jista' jkun malajr u f'kull każ mhux aktar tard minn jumejn tax-xogħol wara l-jum li fih tiġi riċevuta t-talba. Il-persuna ta' kuntatt fi ħdan it-Taqsima ta' Kordinazzjoni FOI għandha minnufih tittrażmetti t-talba lill-membri tan-Network FOI.  5.3 Kull meta aktar minn Awtorità Pubblika waħda tinforma illi qiegħda żżomm id-dokument jew informazzjoni inkwistjoni u l-Awtoritajiet Pubbliċi inkwistjoni kollha jkun taħt l-istess Ministeru, deċiżjoni dwar liema awtorità għandha tirrispondi tittieħed mill-Uffiċjal FOI Prinċipali. Kull meta lAwtoritajiet Pubbliċi jkunu taħt Ministeri differenti, deċiżjoni dwar liema awtorità għandha tirrispondi t-talba tal-applikant tittieħed mit-Taqsima ta' Kordinazzjoni FOI.  5.4 Kull meta Uffiċjal FOI jirċievi talba minn Uffiċjal FOI ieħor jew permezz tat-Taqsima ta' Kordinazzjoni FOI, dwar jekk dokument jew informazzjoni partikolari hijiex miżmuma mill-Awtorità Pubblika tiegħu/ tagħha jew le, l-Uffiċjal FOI li jkun qed jirċievi għandu jindika lill-Uffiċjal li jkun qed jitlob, fi żmien massimu ta' 5 ijiem tax-xogħol, jekk l-informazzjoni jew dokument inkwistjoni hux miżmum mill-Awtorità tiegħu/ tagħha. Jekk ikun jidher li l-Awtorità Pubblika tal-Uffiċjal FOI li jkun qed jirċievi mhux qed iżżomm id-dokument jew informazzjoni inkwistjoni, l-Uffiċjal li jkun qed jitlob għandu xorta jibqa' responsabbli biex jidentifika għand liema Awtorità Pubblika it-talba għandha tintbagħat.  5.5 L-applikant għandu jkun formalment avżat millUffiċjal FOI li rċieva t-talba dwar it-trasferiment tat-talba, u li dik it-talba qiegħda tiġi segwita mill-Awtorità Pubblika li lilha ġiet trasferita t-talba. Dak l-avviż għandu jkun komunikat lill-applikant fiż-żmien ta' mhux aktar tard minn għaxart ijiem tax-xogħol minn meta tirċievi t-talba mingħand l-applikant.  Il-31 ta' Mejju, 2012  iżżomm id-dokument mitlub u illi m'għandhiex raġunjiet biex temmen li d-dokument huwa miżmum minn Awtorità Pubblika oħra. 6.0 Konsultazzjoni ma' Partijiet Terzi  6.1 Kull meta tkun magħmula talba għal dokument li jkun miżmum mill-Awtorità Pubblika tal-Uffiċjal FOI li jkun qed jirċievi t-talba, iżda għandha x'taqsam ma' terzi, u dak ddokument ma jkunx jidher li jaqa'bħala waħda mill-eżenzjonijiet tal-Att, l-Uffiċjal FOI għandu jinforma lit-terzi inkwistjoni fuq l-iżvelar possibbli tad-dokument. Din il-konsultazzjoni għandha tkun limitata għall-opinjonijiet tal-partijiet terzi jekk d-dokument inkwistjoni jaqax bħala waħda mill-eżenzjonijiet maħsuba bl-Att jew le, jew dwar xi restrizzjoni għall-iżvelar maħsuba b'xi liġi oħra. L-Awtorità Pubblika, li għandha rresponsabbiltà unika dwar it-talba magħmula mill-applikant, mhix meħtieġa li tkun marbuta li tħares ir-rakkomandazzjonijiet tal-partijiet terzi jekk hi tikkunsidra li, skont il-liġi applikabbli, lapplikant għandu d-dritt għall-aċċess tad-dokument inkwistjoni. L-Awtorità Pubblika għandha tikkomunika lill-partijiet terzi konċernati d-deċiżjoni aħħarija tagħha dwar jekk l-iżvelar jew le, filwaqt li preferibbilment tagħti r-raġunijiet għala ħadet deċiżjoni speċifika, b'mod partikolari meta dan huwa kuntrarju għal xi opinjoni jew rakkomandazzjoni kif imiss minn dawk il-partijiet terzi.  6.2 Fil-każ li l-partijiet terzi inkwistjoni jkunu rappreżentati minn għaqda, il-konsultazzjoni tista' ssir mal-għaqda. Meta n-numru ta' partijiet inkwistjoni ikun aktar minn għaxar persuni jew istituzzjonijiet, u ma jkunx rappreżentati minn għaqda, l-Uffiċjal FOI jista' jikkonsulta kampjun rappreżentattiv li jilħaq jew ikun qrib l-20%.  6.3 Il-persuni inkwistjoni għandhom jingħataw għaxart ijiem tax-xogħol biex jissottomettu l-opinjonjiet tagħhom dwar jekk l-imsemmija eżenzjonijiet japplikawx jew le. Jekk l-ebda risposta ma tingħatha fi żmien għaxart ijiem l-Uffiċjal FOI għandu jikkunsidra illi l-persuni inkwistjoni qed jagħtu lkunsens taċitu tagħhom għall-iżvelar tad-dokument. L-Uffiċjal FOI, wara konsultazzjoni xierqa mal-Kap tad-Dipartiment, jista' jipprovdi għal estensjoni ta' mhux aktar minn ħamest ijiem tax-xogħol oħra wara l-perjodu ta' konsultazzjoni, ukoll jekk l-avviż tad-deċiżjoni tal-Awtorità Pubblika ma jkunx ser jiġi komunikat lill-applikant fiż-żmien l-għoxrin jum maħsuba mill-artikolu 10 tal-Att. L-applikant ikun debitament informat bl-estensjoni ta' terminu ta' għoxrin jum, ir-raġunijiet dwaru, il-proċedura interna għall-ilmenti tal-Awtorità Pubblika u ddritt li jindirizza ilment lill-Kummissarju għall-Informazzjoni u l-Protezzjoni tad-Data skont l-artiklu 23 tal-Att.  6.4 Waqt il-konsultazzjonijiet l-Uffiċjal FOI jista' wkoll jikkonsulta il-partijiet terzi kkonċernati dwar jekk l-applikant għandux jingħata materjal jew parir ta' spjegazzjoni ulterjuri flimkien mad-dokument inkwistjoni. Dak il-parir jista' jinkludi riferenzi għal restrizzjonijiet dwar drittijiet tal-awtur.  Gazzetta tal-Gvern ta' Malta 18,924  6.5 Meta jkun qed jipproċessa talba dwar dokumenti miżmuma mill-Awtorità Pubblika li tkun qed tirċievi t-talba, preparati jew le li jinvolvu Awtorità jew Awtoritajiet Pubbliċi oħra, imma l-ebda partijiet terzi, l-Uffiċjal FOI għandu jikkonsulta mal-Uffiċjal FOI tal-Awtorità jew Awtoritajiet inkwistjoni. Ir-risposta mingħand dawn l-Awtoritajiet dwar l-opinjonijiet tagħhom fuq jekk id-dokument għandux ikun żvelat għandha tiġi ppreżentata fi żmien massimu ta' għaxart ijiem tax-xogħol. Jekk ma tingħata l-ebda risposta tul dak il-perjodu l-Uffiċjal FOI għandu jikkonsidra li l-Awtorità jew l-Awtoritajiet inkwistjoni qed jagħtu l-kunsens taċitu tagħhom għall-iżvelar tad-dokument.  6.6 Fil-każijiet li jinvolvu nuqqas ta' qbil bejn l-Awtorità Pubblika li tkun qed tirċievi talba għal dokument u terza parti, inkluż Awtorità Pubblika oħra, ir-responsabbiltà għallgħoti tar-risposta dejjem tibqa' għand l-Awtorità li tkun rċeviet t-talba.  7.0 Inklużjoni ta' klawsoli ta' żvelar ta' informazzjoni f'Kuntratti li jidħlu fihom Awtoritajiet Pubbliċi  7.1 Il-Kapijiet ta' Awtoritajiet Pubbliċi għandhom jikkonsidraw l-obbligi tagħhom skont l-Att meta jidħlu f'kuntratti ma' kumpanniji privati. Il-kuntratturi għandhom jiġu magħmula konxji li kuntratti, jew estratti minnhom, jistgħu jiġu żvelati taħt l-Att sakemm dawn ma jaqgħux taħt l-eżenzjonijiet tal-Att jew ta' xi liġi oħra li tirregola liżvelar.  7.2 Kuntratti jista' jkollhom dispożizzjonijiet dwar dawk il-klawsoli li l-iżvelar tagħhom jeħtieġ konultazzjoni minn qabel mal-kuntrattur inkwistjoni, bħala terza parti, skont il-proċedura stabbilita fis-Sezzjoni 6.0 ta' dan il-Kodiċi, mingħajr ħsara għall-obbligi tal-Awtorità Pubblika kif mniżżla fl-Att:  Iżda kull kuntratt eżistenti jew fil-futur illi ma jkunx fih dik il-klawsola jkun suġġett għal żvelar, mingħajr ħsara għal xi eżenzjoni rilevanti.  8.0 Ilmenti dwar it-trattament tat-talbiet għal dokumenti jew informazzjoni  8.1 Minkejja li l-applikanti huma intitolati li jindirizzaw ilmenti jew li ifittxu ir-reviżjoni ta' xi deċiżjoni minn Awtorità Pubblika billi jirrikorru għand il-Kummissarju għallInformazzjoni u l-Protezzjoni tad-Data, kull Awtorità Pubblika għandha fl-ewwel lok toffri lill-applikanti l-possibbiltajiet għall-ilmenti, u li jfittxu reviżjoni mill-Awtorità Pubblika nnifisha billi tiġi adottata Proċedura Interna għall-Ilmenti.  8.2 Għalhekk, kull Awtorità Pubblika għandha twaqqaf proċedura li biha l-applikanti jistgħu ifittxu reviżjoni ta' kull deċiżjoni meħuda, jew li jilmentaw dwar id-dewmien firrigward tar-rilaxx tad-dokumentazzjoni. Din il-proċedura  Il-31 ta' Mejju, 2012  għandha tissemma' u tiġi debitament spjegata fit-tweġibiet formali kollha sottomessi minn kull Awtorità Pubblika firrigward tal-Att, u għandha, b'mod partikolari, tiddaħħal f'kull Formola ta' Tweġiba flimkien mal-informazzjoni marbuta mad-dritt tal-applikant li jagħmel ilment jew ifittex reviżjoni mingħand il-Kummissarju għall-Informazzjoni u l-Protezzjoni tad-Data.  8.3 Il-Proċedura Interna għall-Ilmenti m'għandhiex tkun ta' piż għall-applikant. Partikolarment, m'għandhiex:  a) tieħu aktar minn għaxart ijiem tax-xogħol, minn meta jasal l-ilment, sabiex l-applikant jiġi notifikat bid-deċiżjoni tal-Awtorità Pubblika. Jekk għandu jingħata aċċess għal xi dokument jew informazzjoni, dan għandu jkun skont ilparagrafu 10.3 ta' dan il-Kodiċi; b) titlob għall-għoti ta' informazzjoni mill-applikant li mhuwiex maħsub bl-Att; ċ) iġġib ħlasijiet żejda għall-applikant, minbarra dawk preskritti bl-Att u bir-Regolamenti dwar Ħlasijiet imposti mill-Awtoritajiet Pubbliċi għall-Aċċess għal Dokumenti.  8.4 Barra minn dan, il-proċedura għandha tagħti s-setgħa lill-applikant sabiex:  a) jippreżenta ilment bil-miktub (inkluż b'mezzi elettroniċi); b) jagħti raġunijiet għan-nuqqas ta' qbil tiegħu jew tagħha mad-deċiżjoni tal-Awtorità Pubblika li ma tagħtix linformazzjoni mitluba; u, ċ)jirrapporta n-nuqqas li jintlaħqu ż-żminijiet ta' skadenza stipulati fl-Att, kif ukoll in-nuqqas li jintbagħtu l-avviżi.  8.5 Il-proċedura interna għall-ilmenti għandha tipprovdi għall-indirizzar tal-ilmenti rilevanti maħsuba bl-Att, bħal aċċess għad-dokument jew informazzjoni li jiġi miċħud, jew li d-dokument jew informazzjoni ma jingħatawx filformat preferut. Ukoll, kull meta jintalbu ħlasijiet skont ir-Regolamenti dwar Ħlasijiet imposti mill-Awtoritajiet Pubbliċi għall-Aċċess għal Dokumenti, il-proċedura interna għall-ilmenti għandha tipprovdi għal:  a) rapportaġġ ta' nuqqas ta' qbil mill-applikant dwar limplimentazzjoni tal-imsemmija Regolamenti mill-Awtorità inkwistjoni; b) il-possibbilità għall-applikant li jagħti raġunijiet għaliex hu/hija iqis li d-dritt m'għandux jintalab fir-rigward tat-talba tiegħu/tagħha skont l-artikolu 9(5)(b) tal-Att; iżda mingħajr ħsara għad-diskrezzjoni tal-Awtorità Pubblika f'dan ir-rigward kif stipulat fl-Att.  8.6 Kull Awtorità Pubblika għandha tikkomunika lproċedura rispettiva tagħha, konformi mal-istandards minimi fuq imsemmija, permezz tal-Uffiċjal FOI tagħha, lill-Uffiċjal FOI Prinċipali tal-Ministeru li għandu, min-naħa  Gazzetta tal-Gvern ta' Malta 18,924  tiegħu, jgħaddiha lill-Kummissarju għall-Informazzjoni u lProtezzjoni tad-Data u lit-Taqsima ta' Kordinazzjoni FOI qabel id-dħul fis-seħħ tal-Att.  8.7 Il-Kummissarju għall-Informazzjoni u l-Protezzjoni tad-Data jista' jagħmel rakkomandazzjonijiet marbuta malproċedura adottata minn kull Awtorità Pubblika. Meta lKummissarju għall-Informazzjoni u l-Protezzjoni tad-Data iqis li l-proċedura interna għall-ilmenti adottata minn Awtorità Pubblika hija wisq komplikata, u li l-Awtorità Pubblika inkwistjoni għalhekk tkun għadha mhux konformi ma' dan ilKodiċi, il-Kummissarju jista' jagħmel rakkomandazzjoni ta' prattika in segwitu għall-artikolu 22 tal-Att, fejn jiġu speċifikati l-passi li għandhom jittieħdu sabiex ikun hemm il-konformità.  8.8 Kull meta id-deċiżjoni tal-Awtorità Pubblika filkuntest tal-proċedura interna għall-ilmenti ma tkunx favur l-applikant, l-applikant għandu jiġi mfakkar bid-dritt tiegħu/ tagħha li jagħmel ilment jew ifittex reviżjoni tad-deċiżjoni mill-Kummissarju għall-Informazzjoni u l-Protezzjoni tadData skont l-artikolu 23 tal-Att.  8.9 Kull meta applikant javża lil Awtorità Pubblika permezz tal-Proċedura Interna għall-Ilmenti li huwa/hija ġie pprovdut b'dokument differenti minn dak li kien intalab, lAwtorità Pubblika għandha tagħmel valutazzjoni dwar jekk lapplikant fil-fatt kienx ta informazzjoni biżżejjed lill-Uffiċjal FOI sabiex seta' jidentifika d-dokument mitlub. F'każ li l-Awtorità Pubblika tqis li ma kienx ingħata informazzjoni biżżejjed, l-applikant jiġi mgħarraf b'daqshekk. F'każ li l-Awtorità Pubblika tqis li kienet ingħatat informazzjoni biżżejjed, l-Awtorità Pubblika għandha tgħarraf lillapplikant li t-talba tiegħu/tagħha ġiet ikkunsidrata mill-ġdid, u tinforma lill-applikant jekk id-dokument għandux jingħata jew jiġi miżmum fit-termini tal-eżenzjonijiet rispettivi talAtt dwar il-Libertà tal-Informazzjoni.  8.10 L-Uffiċjal li jivvaluta t-talbiet magħmula fit-termini talProċedura Interna għall-Ilmenti għandu, safejn huwa possibbli, ikun differenti mill-Uffiċjal FOI jew l-Uffiċjal FOI Alternattiv, u jista' jkun il-Kap tal-Awtorità Pubblika inkwistjoni.  9.0 Żamma ta' dokumenti u reġistri mill-Awtoritajiet Pubbliċi  9.1 Dokumenti merfugħa f'Sistema ta' Reġistru kontenenti karti u dokumenti merfugħa b'mezzi elettroniċi għandhom ikunu faċilment u, jekk possibbli, direttament aċċessibbli, għall-Uffiċjal FOI u għall-Uffiċjal FOI Alternattiv talAwtorià Pubblika inkwistjoni.  9.2 Safejn ma japplikawx konsiderazzjonijiet u eżenzjonijiet dwar Protezzjoni tad-Data maħsuba bl-Att, id-dokumenti msemmija fl-artikolu 19(1) tal-Att għandhom, kull meta huwa possibbli, jittellgħu fuq is-sit elettroniku tal-Awtorità Pubblika jew sit ieħor elettroniku relatat skont kif meħtieġ.  Il-31 ta' Mejju, 2012  9.3 Il-Kummissarju għall-Informazzjoni u l-Protezzjoni tad-Data u t-Tribunal dwar l-Informazzjoni u l-Protezzjoni tadData għandhom jikkomunikaw lit-Taqsima ta' Kordinazzjoni FOI l-informazzjoni marbuta mad-deċiżjonijiet dwar każijiet fuq il-Libertà tal-Informazzjoni. Kull fejn huwa meħtieġ, it-Taqsima ta' Kordinazzjoni FOI għandha ġġib dawk iddeċiżjonijiet għall-attenzjoni tan-Network tal-Uffiċjali FOI.  9.4 L-Awtoritajiet Pubbliċi għandhom ukoll iżommu reġistri tat-talbiet magħmula lilhom għal dokumenti jew informazzjoni u tar-risposti mogħtija skont kif jingħad fl-Att. L-Awtoritajiet Pubbliċi għandhom ukoll iżommu reġistru tad-deċiżjonijiet talKummissarju għall-Informazzjoni u l-Protezzjoni tad-Data u tat-Tribunal dwar l-Informazzjoni u l-Protezzjoni tad-Data li huma relevanti fil-qasam tagħhom ta' interess.  9.5 Il-Kummissarju għall-Informazzjoni u l-Protezzjoni tad-Data għandu wkoll jagħmel rakkomandazzjonijiet skont kif ikun meħtieġ lill-Awtoritajiet Pubbliċi dwar iż-żamma ta' dokumenti u reġistri sitt xhur wara s-sottomissjoni tal-ewwel rapport annwali (skont l-artikolu 21(5) tal-Att) lill-Ministru dwar it-tħaddim tal-Att. Ir-rakkomandazzjonijiet għandhom jinġiebu wkoll għall-attenzjoni tat-Taqsima ta' Kordinazzjoni FOI. Alternattivament il-Kummissarju għall-Informazzjoni u l-Protezzjoni tad-Data jista' jikkomunika mal-Awtoritajiet Pubbliċi permezz tat-Taqsima ta' Kordinazzjoni FOI.  10.0 Sottomissjoni ta' dokumenti jew informazzjoni lill-applikanti  10.1 L-Awtoritajiet Pubbliċi għandhom jirrispondu għat-talbiet ta' dokumenti mill-applikanti skont iddispożizzjonijiet tal-Att, billi jagħtu dokument eżistenti jew estratt tiegħu lill-applikant, mingħajr ħsara għall-eżenzjonijiet relatati. Risposti għat-talbiet għal informazzjoni skont lartikolu 20 tal-Att għandhom jitħejjew konformement malformat speċifikat fl-artikolu msemmi, mingħajr ħsara għalleżenzjonijiet relatati.  10.2 Kull meta Awtorità Pubblika tikkomunika deċiżjoni lil applikant li l-aċċess għal dokument jew informazzjoni se jingħata skont l-artikolu 10 jew 11 tal-Att, waqt li fl-istess ħin l-applikant jiġi mgħarraf bid-drittijiet applikabbli għattalba, l-Awtorità Pubblika għandha tagħmel disponibbli ddokument jew informazzjoni lill-applikant fi żmien għaxart ijiem tax-xogħol minn meta jkun sar l-ħlas rispettiv.  10.3 Kull meta Awtorità Pubblika tikkomunika deċiżjoni lil applikant li ser jingħata aċċess għal dokument jew informazzjoni skont l-artikolu 10 jew 11 tal-Att, u fl-istess waqt l-applikant jiġi mgħarraf li mhu ser jintalab l-ebda dritt, l-Awtorità Pubblika għandha tagħmel disponibbli lillapplikant id-dokument jew informazzjoni fi żmien massimu ta' għaxart ijiem tax-xogħol min-notifika tal-imsemmija deċiżjoni.  Gazzetta tal-Gvern ta' Malta 18,924  10.4 Kull meta Awtorità Pubblika tiddeċiedi li tagħti aċċess għal dokument jew informazzjoni fil-kuntest tal-Proċedura Interna dwar Ilmenti, id-dokument jew informazzjoni għandhom ikunu disponibbli lill-applikant fi żmien massimu ta' għaxart ijiem tax-xogħol min-notifika tal-imsemmija deċiżjoni, kull meta ma jintalab l-ebda dritt. Meta għandu jitħallas dritt id-dokument jew informazzjoni għandhom ikunu disponibbli fi żmien massimu ta' għaxart ijiem taxxogħol minn meta jsir il-ħlas rispettiv.  10.5 Awtorità Pubblika tista' tqis abbandunata millapplikant talba għal aċċess għal dokument jew informazzjoni, kull meta l-applikant jonqos milli jagħmel il-ħlas dovut fi żmien għoxrin jum tax-xogħol minn meta l-Awtorità Pubblika tkun ikkomunikat id-deċiżjoni tagħha lill-applikant.  11.1 Billi l-Awtoritajiet Pubbliċi jibqgħu marbuta li jipprovdu id-dokumenti jew informazzjoni mitluba millapplikanti skont id-dispożizzjonijiet tal-Att, għandu jiġi żgurat li talbiet vessatorji ma jitħallewx ifixxklu it-tħaddim kif imiss tal-Att jew l-effikaċja tal-Awtoritajiet Pubbliċi fittwettiq tiegħu.  11.2 Deċiżjoni dwar jekk talba hijiex vessatorja tfisser li wieħed jirrikorri għall-kuntest u storja tagħha. Bħala lewwel pass, għandu jiġi deċiż jekk talba x'aktarx tikkawżax konfużjoni, tfixkil jew irritazzjoni mhux ġustifikati lillpersunal (eż. użu ta' lingwaġġ ostili jew abużiv; fissazzjoni mhux raġonevoli fuq membru individwali tal-persunal; taħwid ta' akkużi u ilmenti; talbiet ripetuti bi kliem vag li ma jiġux kjarifikati mill-applikant).  11.3 Fit-tieni lok, għandu jiġi kkunsidrat jekk:  a) it-talba tidhirx ossessiva; u/jew, b) jekk tintlaqa' t-talba titfax piż konsiderevoli fuq lAwtorità Pubblika, b'mod li jkun hemm tfixkil fil-funzjonijiet tagħha (inkluż l-ipproċessar ta' talbiet oħra skont l-Att).  11.4 F'dan ir-rigward, Awtorità Pubblika tista' tirrifjuta li taċċedi għal talbiet ripetuti mill-istess persuna għall-istess informazzjoni, partikolarment meta talbiet bħal dawk isiru f'perjodi qosra meta l-informazzjoni inkwistjoni ma setgħetx inbidlet f'xi mod sostanzjali. Notifikazzjoni ta' rifjut għandha tintbagħat lill-applikant, b'raġuni dettaljata għar-rifjut kull fejn dan huwa possibbli, eż. 'It-talba ġiet miċħuda peress li risposta għall-istess talba diġà ngħatat xahar ilu biss midDipartiment.'  Il-31 ta' Mejju, 2012  11.5 Kull meta jinħareġ rifjut, l-applikant għandu jiġi infurmat bil-proċedura interna għall-ilmenti tal-Awtorità Pubblika u bid-dritt tiegħu li jfittex investigazzjoni u reviżjoni mill-Kummissarju għall-Informazzjoni u l-Protezzjoni tadData skont l-artikolu 23 tal-Att. 12.0 Amministrazzjoni tal-Ħlasijiet  12.1 Meta jintalbu ħlasijiet għall-ipproċessar skont irRegolamenti dwar Ħlasijiet imposti mill-Awtoritajiet Pubbliċi għall-Aċċess għal Dokumenti, il-ħin użat għal tfittxija ta' dokument jew informazzjoni li jirriżulta li kienu mqiegħda ħażin jew inkella ma setgħux b'xi mod ieħor jiġu faċilment lokalizzati minħabba negliġenza jew xi nuqqas ieħor fil-funzjoni m'għandux jitqies fil-kalkolu tad-dritt għall-ipproċessar.  13.0 Applikazzjoni tal-artikolu 14(f) - Talbiet li iwasslu biex ir-riżorsi ta' Awtorità Pubblika jkunu indirizzati b'mod sostanzjali u mhux raġonevoli lil hinn milloperazzjonijiet l-oħra  13.1 Billi l-Awtoritajiet Pubbliċi huma marbuta li jipprovdu dokumenti jew informazzjoni lill-applikanti, bla ħsara għall-eżenzjonijiet rispettivi, għandha tingħata konsiderazzjoni xierqa lill-konsegwenzi tat-talbiet magħmula skont l-Att għall-operat tal-Awtorità Pubblika.  13.2 L-Awtoritajiet Pubbliċi jistgħu iqisu li talba twassal għall-indirizzar b'mod sostanzjali u mhux raġonevoli lil hinn minn funzjonijiet oħra jekk l-ispiża sħiħa għallAwtorità Pubblika tilħaq jew taqbeż l-€100.00, ikkalkolata b'riferenza għar-rati li ġejjin:  i) €5.00 għal kull siegħa ta' pproċessar bl-idejn; ii) Ir-rati applikabbli għall-ħlasijiet b'żieda fl-Iskedi 2 u 3 tar- Regolamenti dwar Ħlasijiet imposti mill-Awtoritajiet Pubbliċi għall-Aċċess għal Dokumenti.  13.3 Kull meta l-Awtoritajiet Pubbliċi jieħdu f'konsiderazzjoni l-applikazzjoni tal-artikolu 14(f) għandhom jagħtu lill-applikanti l-opportunità li jagħmlu t-talba mod ieħor b'tali mod li tkun tista' tiġi indirizzata aħjar millAwtorità Pubblika. Għandu jinħareġ rifjut skont l-artikolu 14(f) meta l-applikant inkwistjoni jirrifjuta jew inkella ma jkunx f'pożizzjoni li jagħmel it-talba b'mod ieħor.  13.4 L-Awtoritajiet Pubbliċi mhumiex miżmuma milli jilqgħu talba għal informazzjoni f'każijiet speċifiċi meta, għalkemm jinqabeż il-limitu ta' spiża msemmi fil-paragrafu 13.2 ta' dan il-Kodiċi, iqiesu xieraq li jagħmlu hekk.  14.0 Applikazzjoni tal-artikolu 35(2) tal-Att – Raġunijiet oħra għala ma tingħatax informazzjoni uffiċjali  14.1 L-artikolu 35(2) tal-Att jagħti s-setgħa lill-Awtoritajiet Pubbliċi li ma jagħtux dokumenti li jaqgħu fi ħdan l-għan tat-  Gazzetta tal-Gvern ta' Malta 18,924  14.2 Fid-deċiżjoni ta' jekk l-interess pubbliku jinqedix laħjar billi ma jiġi żvelat xejn l-Awtoritajiet Pubbliċi għandhom għalhekk jivvalutaw jekk xi waħda mis-sitwazzjonijiet li ġejjin tapplikax fir-rigward tal-artikoli rispettivi tat-Taqsima VI tal-Att.  14.3 Fil-konsiderazzjoni dwar jekk japplikax l-artikolu 35(2) fir-rigward ta' Working Documents Interni l-interess pubbliku li ma jiġi żvelat xejn jidħlu fih is-sitwazzjonijiet li ġejjin:  a) Li jiġi żvelat id-dokument jagħti lok għal allarm jew tħassib mhux mistħoqq; jew b) Li jiġi żvelat id-dokument jista' jagħti lok għal malintiżi jew fehmiet żbaljati fir-rigward tal-politika jew lintenzjonijiet tal-Gvern; jew ċ) Id-dokument, jekk żvelat, jista' jirriżulta fit-tifrix ta' informazzjoni li ma tkunx fattwalment preċiża jew tkun qadima; jew d) Id-dokument ikun għaddej f'ħidma li x'aktarx ikollu tibdil konsiderevoli qabel ma jiġi finalizzat; jew e) Li jiġi żvelat id-dokument jinkixfu taħdidiet interni, deliberazzjonijiet, skambju ta' fehmiet, proposti, pariri jew rakkomandazzjonijiet min-naħa tal-uffiċjali jew min għandu kariga politika fir-rigward tal-politika tal-Gvern.  14.4 Jista' jiġri li l-interess pubbliku fl-iżvelar ikollu iżjed piż minn dawn il-konsiderazzjonijiet, partikolarment fir-rigward ta' kwistjonijiet li jkunu ta' interess pubbliku wiesgħa, iżda jista' jitqies li dan jiġri f'sitwazzjonijiet mhux tas-soltu u f'ċirkostanzi normali id-dokumenti m'għandhomx għalfejn jiġu żvelati meta japplikaw il-konsiderazzjonijiet ta' hawn fuq.  14.5 Wieħed għandu jżomm f'moħħu li lkonsiderazzjonijiet fil-paragrafu 14.3 ma japplikawx fil-każ ta' dokumenti li jkollhom informazzjoni purament fattwali. Għalhekk dawk id-dokumenti huma soġġetti li jiġu żvelati.  14.6 L-istess japplika għar-rapporti jew studji mħejjija minn esperti xjentifiċi jew tekniċi li ikollhom x'jaqsmu mal-applikazzjoni tal-ħila xjentifika jew teknika, ukoll jekk dawk id-dokumenti jkun fihom pariri dwar aspetti xjentifiċi jew tekniċi. Dawk id-dokumenti huma wkoll soġġetti li jiġu żvelati. Parir xjentifiku jew tekniku li jkun soġġett li jiġi żvelat jista' jiġi differenzjat minn parir ta' politika taħt ilparagrafu 14.3 e) permezz tal-aspetti li ġejjin:  a) ikollha x'taqsam l-applikazzjoni ta' ħila speċjalizzata u ma tittiħiedx qies ta' konsiderazzjonijiet iżjed wiesgħa ta' politika;  Il-31 ta' Mejju, 2012  b) ikun raġonevolment mistenni li stħarriġ mill-ġdid tal-istess kwistjoni minn individwu ieħor simili kwalifikat iwassal għal konklużjonijiet simili; ċ) jidħlu għalih persunal taħt il-livell tat-tmexxija ta' fuq (parir imħejji minn managers anzjani għandu dejjem jitqies parir ta' politika li jaqa' taħt il-paragrafu 14.3 e) imsemmi hawn fuq, u għalhekk mhux normalment soġġett li jiġi żvelat).  Artikolu 37- Dokumenti li jolqtu l-interessi finanzjarji jew ta' proprjeta' ta' Awtoritajiet Pubbliċi  14.7 Kull dokument li jikxef prattiċi ħżiena amministrattivi jew oħrajn fi ħdan l-Awtorità Pubblika m'għandux jitqies li jġib konsegwenza sostanzjali fuq l-interessi finanzjarji jew proprjetarji tal-Gvern jew ta' Awtorità Pubblika oħra, safejn ma jkollu ebda informazzjoni li tikkawża hekk, f'liema każ ma tingħatax biss dik l-informazzjoni.  Artikolu 38 - Dokumenti dwar ċerti operazzjonijiet ta' Awtoritajiet Pubbliċi  14.8 Kull dokument li jiżvela tagħrif li jista' b'xi mod jgħin jew xort'oħra jolqot kandidati waqt it-testijiet jew eżamijiet m'għandux jingħata skont it-termini tal-artikolu 38(a) u (b) tal-Att. Kull dokument li jista' jagħmel ħsara lill-andament jew ir-riżultat tal-verifiki ukoll m'għandux jingħata taħt l-istess artikolu.  14.9 Sabiex jitqies jekk l-interess pubbliku f'li ma jiġi żvelat xejn għandux aktar piż minn dak f'li jiġi żvelat firrigward tal-artikolu 38(ċ) u (d), għandu jiġi valutat jekk:  15.0 Applikazzjoni tal-artikolu 39(2) tal-Att – Appelli minn Avviżi ta' Informazzjoni u Avviżi ta' Infurzar maħruġa mill-Kummissarju għall-Informazzjoni u lProtezzjoni tad-Data  15.1 L-Awtoritajiet Pubbliċi għandhom jindirizzaw lappelli lit-Tribunal skont kif jingħad fl-artikolu 39(2) tal-Att fi żmien għaxart ijiem tax-xogħol mill-ħruġ tal-Avviż relattiv mill-Kummissarju.  Il-31 ta' Mejju, 2012  Gazzetta tal-Gvern ta' Malta 18,924  Bis-saħħa tal-Artikolu 52 (1) tal-Ordinanza dwar irRegolament tat-Traffiku (Kap. 65), il-Kummissarju talPulizija jgħarraf illi l-passaġġ u twaqqif ta' vetturi huwa pprojbit fit-toroq imsemmija hawn taħt fid-dati u l-ħinijiet indikati.  St Peter's, Ħaż-Żabbar Iż-Żurrieq  Nhar il-Ħadd, l-10 ta' Ġunju 2012, mis-6.30 p.m. sad-9.00 p.m. minn Triq San Pawl u Triq Parades.  Nhar il-Ġimgħa, il-15 ta' Ġunju 2012, mis-6.30 p.m. sad9.30 p.m. mit-toroq li ġejjin: Pjazza Erba' Mwieżeb, Triq iżŻerniq, Triq Ċensu Tanti, Triq il-Kaħli u Triq il-Lampuki.  Il-31 ta' Mejju, 2012  B'digriet mogħti mill-QORTI CIVILI, PRIM' AWLA fit-23 ta' April, 2012, fuq rikors ta' HSBC BANK MALTA PLC (C3177) ġie ffissat il-jum tal-Ħamis, 21 ta' Ġunju, 2012 fil-ħdax u nofs ta' filgħodu (11.30 a.m.) għall-BEJGĦ BLIRKANT, li għandu jsir FL-EWWEL SULAR TA' DAWN IL-QRATI TAL-ĠUSTIZZJA, TRIQ IR-REPUBBLIKA, BIRŻEBBUGA tal-fond hawn taħt deskrit:  L-utile dominium perpetuum porżjon ta' art ta' daqs irregolari ċirka 43,600 sqm (38.8 Tumoli), inkluż l-arja tagħha u s-sotterran, formanti parti mit-territorju magħruf bħala 'L-Imtarfa-Gżira' jew Il-Mitquba', fl-inħawi tal-'Promontorju', bil-beni u l-faċilitajiet li jinsabu fuqha, b'aċċess dirett għal fuq Triq Dawret it-Torri, Bormla, u hija konfinanti min-Nofsinhar mal-baħar, mil-Lvant u mil-Punent in parte mal-baħar u in parte ma' propjetà ta' terzi mhux magħrufa u mit-Tramuntana ma' Triq Dawret ir-Roti, inkluż ukoll ilbini ġa magħruf bħala 'Jerma Palace Hotel' u l-artijiet ta' madwarha li jifformaw parti intergrali minnha, konsistenti fi żvilupp mingħajr numru b'aċċess dirett għal fuq Dawret it-Torri, Bormla u liema lukanda u artijiet ta' madwarha jikkonfinaw mit-Tramuntana mill-istess triq li minnha hemm  Il-31 ta' Mejju, 2012  l-aċċess u mix-Xlokk u mil-Lbic mill-baħar. Kif aħjar deskritta fir-Relazzjoni tal-Perit Edgar Borg Grech Rickett imdaħħla fl-atti tas-Subasta Numru 33/12 u soġġetta għallkundizzjonijiet imsemmija fl-istess Relazzjoni, stmata li tiswa €28,000,000 kemm-il darba tiġi żviluppata skont iddeskrizzjoni tal-Perit.  L-imsemmi fond huwa proprjetà ta' JEFPET LTD (C43812).  Reġistru tal-Qrati Superjuri, illum l-Ġimgħa, 27 ta' Mejju 2012.  B'digriet mogħti mill-QORTI ĊIVILI, PRIM'AWLA, fl-4 ta' Mejju, 2012 fuq rikors ta' AGIUS JOSEPHINE ET NOE ġie ffissat il-jum tat-Tlieta, 10 ta' Lulju, 2012 fl-għaxra u nofs ta' filgħodu (10.30 a.m.) għall-BEJGĦ BL-IRKANT, li għandu jsir FL-EWWEL SULAR TA' DAWN IL-QRATI TAL-ĠUSTIZZJA, TRIQ IR-REPUBBLIKA, BIRŻEBBUGA tal-fond hawn taħt deskritt.  3. Għalqa magħrufa bħala 'Ir-Raba' tal-Wied', Wied is-Sewda, limiti ta' Attard libera u franka stmata li tiswa €96,086;  4. Għalqa magħrufa bħala 'Tat-Triq ta' Ħal Qormi' jew 'Ta' Qassati' limiti ta' Attard, libera u franka stmata li tiswa €87,353.  L-imsemmi fond u għelieqi huma proprjetà ta' BORG FRANCIS ET.  N.B. L-imsemmija fondi jinbiegħu bħalma ġew deskritti fl-atti tas-subbasta numru 34/11.  Reġistru tal-Qrati Superjuri, illum it-Tnejn, 28 ta' Mejju, 2012.  Gazzetta tal-Gvern ta' Malta 18,924  968 Permezz ta' digriet mogħti fil-Qorti tal-Maġistrati (Malta) fit-28 ta' Marzu 2012, fl-atti tal-ittra uffiċjali numru 221/12, fl-ismijiet Bank of Valletta p.l.c. vs Louis Montebello Catania et, ordnat issegwenti pubblikazzjoni biex isservi ta' notifika fil-konfront tal-intimat a tenur tal-Artikolu 187(3) tal-Kap. 12.  Permezz ta' ittra uffiċjali ppreżentata fil-Qorti talMaġistrati (Malta) lil Louis u Sabrina miżżewġin Montebello Catania (K.I. 410679M u K.I. 297996M) ta' Gagu, Flat 4, Triq in-Naxxar, Ix-Xgħajra, fil-20 ta' Jannar 2012, Bank of Valletta p.l.c. ta' 1/5 Misraħ San Ġorġ, Marsalforn, Iż-Żebbug (Għawdex), VLT 1190, jinterpellakom sabiex fi żmien jumejn tħallsu s-somma ta' €8,943.38 bilanċ għad-debitu fil-Loan Account tiegħek mal-Bank of Valletta plc flimkien mal-imgħaxijiet ulterjuri mill-25 ta' Frar 2011 sad-data tal-effettiv pagament.  Reġistru tal-Qrati tal-Maġistrati (Malta), illum 25 ta' Mejju 2012  Permezz ta' digriet mogħti fil-Qorti tal-Maġistrati (Malta) fid-9 ta' April 2012, fl-atti tal-ittra uffiċjali numru 184/12, flismijiet Fogg Insurance Agencies Limited vs Elmo Insurance Limited et, ordnat is-segwenti pubblikazzjoni biex isservi ta' notifika fil-konfront tal-intimati, a tenur tal-artikolu 187(3) tal-Kap. 12.  Permezz ta'ittra uffiċjali ppreżentata fil-Qorti tal-Maġistrati (Malta) lil Elmo Insurance Limited, C P Construction Limited ta' 111, Casa Carmel, Triq Leli Falzon, Tal-Pieta' u Carmel Gauci ta' 111, Casa Carmel, Triq Leli Falzon, Tal-Pieta', fit18 ta' Jannar 2012, Fogg Insurance Agencies Limited (C597) għan-nom u in rappreżentanza tas-soċjetà estera Argus Insurance Company (Europe) Limited ta' La Concorde, Abate Rigord Street, Ħal Qormi u Patrick Garzia (K.I. 218371M) ta' Cupid, Triq l-Arżnell, L-Isla, filwaqt illi jagħmlu referenza għall-ittra uffiċjali tagħkom tal-14 ta' Novembru 2011 jirrespinġu bil-qawwa kollha l-allegazzjonijiet hemm kontenuti bħala infondati fil-fatt u fid-dritt u jiddiffidawkom milli tistitwixxu proċeduri inutili fil-konfront tagħhom in konnessjoni mal-inċident awtomobilistiku li seħħ fit-30 ta' Marzu 2010 għall-ħabta tas-1.22 p.m. ġewwa Coast Road, Tal-Pieta', bejn il-vettura bin-numru ta' reġistrazzjoni CAL 261, assigurata mall-mittenti Fogg Insurance Agencies Limited noe u misjuqa mill-mittenti Patrick Garzia, u l-vettura bin-numru ta' reġistrazzjoni CPC 009 assigurata minnek Elmo Insurance Limited u di proprjetà tiegħek CP Construction Limited u  Il-31 ta' Mejju, 2012  Inoltre l-mittenti jinterpellawkom sabiex fi żmien tlett (3) ijiem tersqu għal-likwidazzjoni u l-ħlas tad-danni kollha minnhom sofferti bħala riżultat tal-istess inċident.  Tant biex tagħrfu tirregolaw ruħkom u biex jiġu evitati spejjeż u proċeduri inutili.  Din l-ittra uffiċjali qed issir għall-finijiet u l-effetti kollha tal-Liġi, senjatament, iżda mhux limitatament għal dawk ta' interruzzjoni ta' preskrizzjoni ai termini tal-Kap. 12 u 16 talLiġijiet ta' Malta.  Reġistru Qorti tal-Maġistrati (Malta) illum 25 ta' Mejju 2012.  Editt għall-aħbarijiet dwar persuni assenti fit-termini tal-Artikolu 194 et seq tal-Kap. 16 maħruġ mir-Reġistru talQorti Ċivili (Sezzjoni ta' Ġurisdizzjoni Volontarja).  B'digriet mogħti, fil-15 ta' Frar 2012, mill-Qorti Ċivili (Sezzjoni Ġurisdizzjoni Volontarja) fuq rikors ta' Louis shaw et, ippreżentat fil-5 ta' Awwissu 2011, rikors numru 571/2011, talbu l-ħatra ta' kuraturi sabiex jirrappreżentaw l-assenti Philip Muscat Spiteri, iben Leonard Francis Muscat Spiteri u Mary Carmelina xebba shaw u li ilu assenti minn dawn ilGżejjer u li ebda aħbarijiet ma nstemgħu dwaru.  Kull min għandu aħbarijiet li l-imsemmi Philip Muscat Spiteri, għadu ħaj, huwa mitlub li jagħtihom lir-Reġistratur tal-Qorti Ċivili (Sezzjoni ta' Ġurisdizzjoni Volontarja) sabiex din ilQorti tkun taf bihom fi żmien xahar li jibda jgħodd minn dik il-ġurnata li joħroġ dan l-editt, fil-Gazzetta tal-Gvern.  B'ordni tal-Qorti fuq imsemmija. Reġistru tal-Qorti Ċivili (Sezzjoni ta' Ġurisdizzjoni Volontarja)  Illum 25 ta' Mejju 2012  Gazzetta tal-Gvern ta' Malta 18,924  971 B'digriet tat-Tribunal għal Talbiet Żgħar, tal-25 ta'April 2012, ġiet ordnata l-pubblikazzjoni tal-estratt li jidher hawn taħt għall-finijiet ta' notifika skont l-Artikolu 187(3) talKodiċi ta' Organizzazzjoni u Proċedura Ċivili (Kap. 12).  Go plc (C22334) ta' Telgħet Spencer, Ħal Kirkop, MRS 1950, ippreżentaw Talba fit-30 ta' Jannar 2012, fejn talbu litTribunal sabiex jikkundanna lil Ryan Shawish (K.I. 062395M) ta' 9, Triq Patri Wistin Born, Bormla, sabiex iħallas lissoċjetà attriċi s-somma ta' €1,311.63 liema ammont huwa dovut lis-soċjetà attriċi.  Bl-ispejjeż u bl-imgħaxijiet.  Il-kawża (Avviż Nru. 67/12VG2) hija differita għall-14 ta' Ġunju 2012 fis-1.00 p.m.  Reġistru tal-Qorti tal-Maġistrati (Malta) illum 25 ta' Mejju 2012.  B'digriet tat-Tribunal għal Talbiet Żgħar tat-2 ta' Mejju 2012, ġiet ordnata l-pubblikazzjoni tal-estratt li jidher hawn taħt għall-finijiet ta' notifika skont l-Artikolu 187(3) talKodiċi ta' Organizzazzjoni u Proċedura Ċivili (Kap. 12).  Mobisle Communications Limited (C24655) ta' Fra Diego Street, Ħal Kirkop, ippreżentaw Talba fil-5 ta' Marzu 2012, fejn talbu lit-Tribunal sabiex jikkundanna lil Daniel Farrugia Lauri (K.I. 250289M) ta' Summer, Flat 4, Triq l-Għabex, L-Isla, sabiex iħallas lis-soċjetà attriċi s-somma ta' €815.65 liema ammont huwa dovut lis-soċjetà attriċi.  Bl-ispejjeż u bl-imgħaxijiet legali.  Il-kawża (Avviż Nru 166/12YMS) hija differita għall-14 ta' Ġunju 2012 fin-12.30 p.m.  Reġistru tal-Qorti tal-Maġistrati (Malta) illum 25 ta' Mejju 2012. 